ผ่อนคลายเปิดกิจการ กิจกรรมพรุ่งนี้ในพื้นที่สีแดงเข้ม ไม่ต้องกังวลเรื่องข้อปฏิบัติ เพราะเป็นการขอความร่วมมือปรับเปลี่ยนได้
นพ.เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค กระทรวงสาธารณสุข กล่าวว่า ในวันพรุ่งนี้ 1 กันยายน 2564 จะมีการเปิดกิจการ กิจกรรม ผ่อนคลายเพื่อให้เศรษฐกิจกลับมาเดินหน้าได้ แต่การแบ่งสีและระดับการเฝ้าระวังเชื้อโควิดไม่ได้เปลี่ยนแปลง ยังคงต้องเข้มช้นเหมือนเดิม เพราะโรควิด-19 ยังคงอยู่ ไม่ไดหายไปไหน ดังนั้นประชาชนทุกคนยังต้องคงสิ่งสำคัญไว้เสมอนั่นคือ การปฏิบัติตามารตรการป้องกันตัวส่วนบุคคล การจะเปิดกิจการ กิจกรรม ได้มากน้อยแค่ไหน ขยายเปิดได้โดยไม่ขยายจำนวนผู้ติดเชื้อรายใหม่จะสำเร็จต้องอาศัยปัจจัยสำคัญคือ ภาครัฐ ต้องกำกับดูแลมาตรการต่างๆ ให้เป็นไปด้วยความเรียบร้อย ภาคเอกชน สถานประกอบการต่างต้องช่วยกันจัดสิ่งแวดล้อมในพื้นที่ตัวเอง ตามมาตรการ Covid Free Setting และประชาชนต้องร่วมมือตระหนัก ในมาตรการป้องกันติดเชื้อแบบครอบจักรวาล (Universal Prevention) โดยในแต่กิจการจะมีการกำหนดแนวทางในการดำเนินการให้เหมาะสมกับกิจการนั้นๆ ส่วนข้อกังวลที่ผู้จะให้บริการ ผู้รับบริการจะต้องมีการแสดงหลักฐานการฉีดวัคซีนครบโดส หรือเอกสารแสดงสถานะปลอดเชื้อหรือไม่นั้น ไม่ต้องกังวลยังไม่ได้บังคับ มาตรการทั้งหมดที่ใช้ยังเป็นมาตรการขอความร่วมมือ เพื่อเปิด ปรับและเรียนรู้ไปด้วยกัน